b"\n_START_ARTICLE_\nComtat de San Bernardino\n_START_SECTION_\nHist\xc3\xb2ria\n_START_PARAGRAPH_\nEl pare mallorqu\xc3\xad Francisco Dumetz va donar nom a San Bernardino el 20 de maig de 1810, dia de festivitat de Bernad\xc3\xad de Siena._NEWLINE_El Comtat de San Bernardino va ser format a partir de parts del Comtat de Los Angeles el 1853. El 1893 parts del comtat van ser partides per a crear el Comtat de Riverside._NEWLINE_Els franciscans van donar el nom de San Bernardino al pic cobert de neu al Sud de Calif\xc3\xb2rnia, en honor al sant i d'ell es deriva el nom del comtat.\n_START_SECTION_\nGeografia\n_START_PARAGRAPH_\nEl Comtat de San Bernardino forma part de l'\xc3\xa0rea de l'Inland Empire del Sud de Calif\xc3\xb2rnia que inclou a m\xc3\xa9s el Comtat de Riverside. Amb m\xc3\xa9s de 52.000 quil\xc3\xb2metres quadrats, el comtat \xc3\xa9s m\xc3\xa9s gran que els estats de Nova Jersey, Connecticut, Delaware i Rhode Island junts; \xc3\xa9s m\xc3\xa9s gran que B\xc3\xb2snia i Hercegovina o Costa Rica. \xc3\x89s el comtat m\xc3\xa9s gran per \xc3\xa0rea dels Estats Units contigus i sis\xc3\xa8 si s'inclouen els Estats Units no contigus. \xc3\x89s l'\xc3\xbanic comtat californi\xc3\xa0 que fa frontera amb ambd\xc3\xb3s Arizona i Nevada, i \xc3\xa9s un dels dos \xc3\xbanics comtats californians que fan frontera amb dos altres estats (l'altre essent el Comtat de Modoc, que fa frontera amb Nevada i Oregon al nord-est de l'estat)._NEWLINE_La majoria de la poblaci\xc3\xb3, aproximadament uns 1,6 milions d'habitants, viuen en els 1.200 quil\xc3\xb2metres quadrats al sud de la Serra de San Bernardino adjacents al Comtat de Riverside i en la Vall de San Bernardino. Uns altres 300.000 viuen al nord de la Serra de San Bernardino, aglomerant-se al voltant de Victorville cubrint uns 700 quil\xc3\xb2metres quadrats a la Vall de Victor, adjacent al Comtat de Los Angeles. La resta de la poblaci\xc3\xb3, uns 100.000, s'estenen per la resta del comtat._NEWLINE_La Preserva Nacional Mojave cobreix les parts orientals del desert, especialment entre les carreteres interestatals 15 i 40. Les porcions des\xc3\xa8rtiques del comtat a m\xc3\xa9s inclouen les ciutats de Needles al costat del riu Colorado, i Barstow en la uni\xc3\xb3 de les interestatals 15 i 40. Trona es localitza en la porci\xc3\xb3 nord-occidental a l'oest de la Vall de la Mort. Aquest parc nacional, la majoria del qual es localitza en el Comtat d'Inyo, t\xc3\xa9 una petita porci\xc3\xb3 dins del Comtat de San Bernardino. L'\xc3\xa0rea metropolitana m\xc3\xa9s gran dins de la part del comtat en el Desert de Mojave \xc3\xa9s la Vall de Victor, amb les municipalitats incorporades d'Apple Valley, Victorville, Adelanto i Hesperia. M\xc3\xa9s cap al sud, una porci\xc3\xb3 del comtat prop de Twentynine Palms s'ubica dins del Parc Nacional de Joshua Tree. Altres indrets prop de Twentynine Palms inclouen Yucca Valley, Joshua Tree i Morongo Valley._NEWLINE_La Serralada de San Bernardino \xc3\xa9s on s'ubica el Bosc Nacional de San Bernardino, i inclou les comunitats de Crestline, Lake Arrowhead, Running Springs, Big Bear City, Forest Falls i Big Bear Lake._NEWLINE_La Vall de San Bernardino \xc3\xa9s a la porci\xc3\xb3 oriental de la Vall de San Gabriel. La Vall de San Bernardino inclou les comunitats d'Ontario, Chino, Chino Hills, Upland, Fontana, Rialto, Colton, Grand Terrace, Rancho Cucamonga, San Bernardino, Loma Linda, Highland, Redlands i Yucaipa.\n_START_SECTION_\nTransport p\xc3\xbablic\n_START_PARAGRAPH_\nDiversos indrets del comtat tenen les seves pr\xc3\xb2pies xarxes de transport p\xc3\xbablic, incloent taxis i autobusos. Els autocars Greyhound Lines donen servei d'autocars a tot el comtat. Els trens Amtrak tenen diverses estacions per tot el comtat. El comtat \xc3\xa9s servit a m\xc3\xa9s per una altra xarxa d'autobusos: Metrolink.\n_START_SECTION_\nAplicaci\xc3\xb3 de la llei\n_START_PARAGRAPH_\nL'ag\xc3\xa8ncia prim\xc3\xa0ria d'aplicaci\xc3\xb3 de la llei \xc3\xa9s el Departament del Sheriff del Comtat de San Bernardino. El departament proveeix l'aplicaci\xc3\xb3 de la lleis en les \xc3\xa0rees no incorporades del comtat i en catorze ciutats, opera les presons del comtat, proveeix ajuda jur\xc3\xaddica en les corts superiors del comtat i t\xc3\xa9 nombroses altres division per a servir els residents del comtat._NEWLINE_El sergent Phil Brown del Departament del Sheriff del Comtat de San Bernardino digu\xc3\xa9 que les bandes urbanes estan creixent en viol\xc3\xa8ncia per tot el comtat. La tensi\xc3\xb3 racial entre les bandes urbanes mexicano-americanes i les afroamericanes ha pujat dram\xc3\xa0ticament en la regi\xc3\xb3 de l'Inland Empire, causant incl\xc3\xbas les \xc3\xa0rees m\xc3\xa9s rurals en ser afectades. El sergent comunic\xc3\xa0 que hi ha m\xc3\xa9s viol\xc3\xa8ncia envers els ciutadans que no estan afiliats amb bandes urbanes i que la viol\xc3\xa8ncia cada cop m\xc3\xa9s est\xc3\xa0 sent m\xc3\xa9s remota i sense sentit.\n_START_SECTION_\nQualitat del medi ambient\n_START_PARAGRAPH_\nL'aleshores fiscal general de Calif\xc3\xb2rnia Jerry Brown va demandar el comtat l'abril de 2007 sota l'acta del medi ambient de l'estat perqu\xc3\xa8 el comtat no havia fet res sobre l'impacte de l'escalfament global en un plan de l'estat de Calif\xc3\xb2rnia que calculava l'impacte al llarg de 25 anys. El Centre per a la Diversitat Biol\xc3\xb2gica, el Sierra Club i la National Audubon Society tamb\xc3\xa9 van demandar el comtat en un cas legal diferent. Segons Brendan Cummings, un advocat veter\xc3\xa0 a favor dels demandants: \xc2\xabel Comtat de San Bernardino mai ha vist un projecte que no li hagi agradat. Donen el vistiplau al desenvolupament. \xc3\x89s com una mentalitat fronterissa\xc2\xbb. Els demandants volien que el comtat planej\xc3\xa9s de nou la seva declaraci\xc3\xb3 d'impacte ambiental perqu\xc3\xa8 tingu\xc3\xa9s inclosos m\xc3\xa8todes per a mesurar els gasos hivernacle i comenc\xc3\xa9s a pensar com els redu\xc3\xafrien._NEWLINE_Segons el portaveu del comtat David Wert, tan sols el 15% del comtat \xc3\xa9s de fet controlat pel comtat; la resta \xc3\xa9s controlat per ciutats i territori federal i estatal (\xc3\xa9s a dir, parcs nacionals, boscs nacionals, etc.). Tot i aix\xc3\xad, el comtat va informar que s'asseguraria que els centres de treball i habitatges estarien prop de carreteres principals per a promoure desenvolupament compacte i transport massiu. El comtat va pressupostar 325.000\xc2\xa0$ per a lluitar contra la demanda._NEWLINE_L'estat i el comtat van arribar a un acord l'agost del 2007. El comtat va acordar que canviaria i milloraria el seu plan general per a incloure un plan de reducci\xc3\xb3 de les emissions dels gasos hivernacle, o, oficialment i en angl\xc3\xa8s, Greenhouse Gas Emissions Reduction Plan."